# Denise Levertov

Denise Levertov (Essex, Anglaterra, 24 d'octubre de 1923 – Seattle, Estats Units, 20 de desembre de 1997) fou una poeta anglesa-estatunidenca, figura imprescindible de la poesia i la crítica nord-americanes del segle xx.
Va publicar més de vint llibres de poesia i quatre de prosa. Durant la dècada del 1980 va impartir classes a la Universitat Stanford. Al llarg de la seva vida va rebre nombrosos premis i reconeixements, entre els quals destaquen la Beca Guggenheim o la Medalla Robert Frost. Levertov aparegué entre els 45 poetes inclosos a l'antologia The New American Poetry, considerada el major referent acadèmic de la lírica nord-americana de la postguerra.
No va rebre mai una educació formal. La seva mare, Beatrice Adelaide Spooner-Jones (gal·lesa), es va fer càrrec de l'educació de Denise i la seva germana Olga fins als 13 anys. Beatrice els llegia en veu alta autors com Willa Cather, Joseph Conrad, Charles Dickens o Lev Tolstoi. El seu pare, Paul Philip Levertoff, un jueu rus convertit al cristianisme, donà lliçons esporàdiques de religió a les seves filles i fou un prolífic escriptor en hebreu, alemany, rus i anglès. Denise Levertov va expressar el desig d'esdevenir escriptora als cinc anys. Als dotze va enviar alguns dels seus poemes a T. S. Eliot, que la va aconsellar i encoratjar a seguir escrivint, i als 17 va publicar el seu primer poema en la revista Poetry Quarterly.

## Obra

Durant la Segona Guerra Mundial, Denise Levertov va exercir d'infermera civil a l'àrea de Londres, també durant els bombardejos de Londres. Durant aquesta mateixa època, entre els 17 i 21 anys, va escriure els poemes del seu primer llibre, The Double Image, que va ser publicat just després de la guerra, el 1946. Es considera que aquesta obra, a diferència de les seves posteriors, s'enmarca en el neo-romanticisme anglès dels anys 40. Tot i que alguns poemes del llibre tracten sobre la guerra, no es fa referència directa a aquests esdeveniments. Aquest llibre i el poema publicat en Poetry Quarterly li van valer el reconeixement d'autors com Kennet Rexroth, Herbert Read o Charles Wrey Gardiner, que la van lloar com una jove promesa del corrent poètic anomenat "nou romanticisme".
L'obra poètica de Levertov es relaciona amb temes variats, especialment la política i la guerra (i el que aquesta comporta com a patiment, injustícia i prejudicis). Un altre tema important és la fe, ja que per via paterna va ser influïda pel judaisme i el cristianisme, a més dels contactes amb el misticisme i el transcendentalisme, que es van veure exposats a la seva poesia. En els últims anys de la seva vida es va convertir a la fe catòlica. Pel que fa a això, la poeta Amy Gerstler va escriure a Los Angeles Times Book Review: «Dignitat, reverència i força són paraules que acudeixen a la ment quan es busca com definir… a una de les poetes més respectades d'Amèrica».
Va escriure vint llibres de poesia i crítica. També va fer traduccions i antologies poètiques. Els seus punts de vista sobre la música a la poesia van contribuir a afinar la terminologia i idea de la poesia moderna. Dos elements essencials de la seva obra són la forma orgànica i la pausa versal, als quals va dedicar dos estudis: Algunes notes sobre la forma orgànica i Sobre la funció de la pausa versal.

## Obra publicada
### Poesia

* The Double Image (London, UK: The Cresset Press, 1946)
* Here and Now (San Francisco, CA: City Lights Pocket Book Shop, The Pocket Poets Series: Number Six, 1956)
* Overland to the Islands (Highlands, NC: Jonathan Williams, Publisher, 1958)
* With Eyes at the Back of Our Heads (NY: New Directions Publishing Corporation, 1959)
* The Jacob's Ladder (NY: New Directions Publishing Corporation, 1961)
* O Taste and See: New Poems (NY: New Directions Publishing Corporation, 1964)
* The Sorrow Dance (NY: New Directions Publishing Corporation, 1967)
* Relearning the Alphabet (NY: New Directions Publishing Corporation, 1970)
* To Stay Alive (NY: New Directions Publishing Corporation, 1971)
* Footprints (NY: New Directions Publishing Corporation, 1972)
* The Freeing of the Dust (NY: New Directions Publishing Corporation, 1975)
* Life in the Forest (NY: New Directions Publishing Corporation, 1978)
* Collected Earlier Poems 1940–1960 (NY: New Directions Publishing Corporation, 1979)
* Pig Dreams: Scenes from the Life of Sylvia (Woodstock, VT: The Countryman Press, 1981)
* Candles in Babylon (NY: New Directions Publishing Corporation, 1982)
* Poems 1960–1967 (NY: New Directions Publishing Corporation, 1983)
* Oblique Prayers: New Poems (NY: New Directions Publishing Corporation, 1984)
* Poems 1968–1972 (NY: New Directions Publishing Corporation, 1987)
* Breathing the Water (NY: New Directions Publishing Corporation, 1987)
* A Door in the Hive (NY: New Directions Publishing Corporation, 1989)
* Evening Train (NY: New Directions Publishing Corporation, 1992)
* A Door in the Hive / Evening Train (1993)
* Sands of the Well (NY: New Directions Publishing Corporation, 1996)
* This Great Unknowing: Last Poems (NY: New Directions Publishing Corporation, 2000)
* Poems 1972–1982 (NY: New Directions Publishing Corporation, New Directions Paperbook NDP913, 2001)

## Referències

* ↑ "Denise Levertov", The Academy of American Poets.
* 1 2 Couzyn, Jeni (1985), Contemporary Women Poets. Bloodaxe
* ↑ Carbajosa, Natalia. «Denise Levertov, poeta y algo más - Jot Down Cultural Magazine» (en castellà), 10-08-2017. [Consulta: 6 setembre 2023].
* ↑ Greene, Dana. Denise Levertov: A Poet’s Life. University of Illinois Press, 2012.
* ↑ «Frost Medalists». Poetry Society of America.(anglès)
* ↑ www.bibliopolis.com. «THE DOUBLE IMAGE by Denise Levertov on Bert Babcock - Bookseller, LLC» (en anglès americà). Arxivat de l'original el 2020-10-22. [Consulta: 15 setembre 2017].
* ↑ Barsky, Robert F. Noam Chomsky: a life of dissent. 1st ed. Cambridge: M.I.T. Press, 1998. Web. «Còpia arxivada». Arxivat de l'original el 16 de gener 2013. [Consulta: 6 setembre 2023]..
* ↑ «Denise Levertov». PEN català, 01-01-2006.
* ↑ S/a. «Denise Levertov». [Consulta: 15 setembre 2017].